முழுக்க படப்பதிவு முடிச்சுட்டு சின்னச் சின்ன பேச் வொர்க்ல கவனம் செலுத்தின நேரம். இன்னும் சில காட்சிகளை பெட்டரா எடுக்கலாமேன்னு தோணினப்போ, பழைய மாதிரி தாடியெல்லாம் வளர்த்து ஷூட் பண்ணிக்கிட்டிருந்தோம். ஒரு நாள் தனுஷ் படத்தைப் பார்த்தார். ‘அட நல்லா வந்திருக்கே’ன்னு சொல்லிட்டு சில யோசனைகளும் கொடுத்தார். அந்த யோசனைகளோடு வேலைகள் நடந்தப்போ, ஒரு இடத்துல பாட்டு இருந்தா நல்லா இருக்குமென்னு இசையமைப்பாளர் கார்த்திக் ராஜாவும் இயக்குநர் தனாவும் திட்டமிட்டாங்க. அப்போ அதை தனுஷ் பாடினால் இன்னும் நல்லா இருக்குமேன்னும் ஒரு பேச்சு வந்தது. அப்படித்தான் அவரைப் பாட வைத்தோம்.